CELEX: 31985S0313
Language: el
Date: 1985-02-06 00:00:00
Title: Απόφαση αριθ. 313/85/ΕΚΑΧ της Επιτροπής της 6ης Φεβρουαρίου 1985 για τον καθορισμό των ποσοστών μειώσεως για το πρώτο τρίμηνο του 1985, σύμφωνα με την απόφαση αριθ. 234/84/ΕΚΑΧ περί παρατάσεως του συστήματος επιτηρήσεως και ποσοστώσεων παραγωγής για ορισμένα προϊόντα των επιχειρήσεων σιδήρου και χάλυβα

Avis juridique important

|

31985S0313

Απόφαση αριθ. 313/85/ΕΚΑΧ της Επιτροπής της 6ης Φεβρουαρίου 1985 για τον καθορισμό των ποσοστών μειώσεως για το πρώτο τρίμηνο του 1985, σύμφωνα με την απόφαση αριθ. 234/84/ΕΚΑΧ περί παρατάσεως του συστήματος επιτηρήσεως και ποσοστώσεων παραγωγής για ορισμένα προϊόντα των επιχειρήσεων σιδήρου και χάλυβα  

Επίσημη Εφημερίδα αριθ. L 034 της 07/02/1985 σ. 0023 - 0023

***** ΑΠΟΦΑΣΗ αριθ. 313/85/ΕΚΑΧ ΤΗΣ ΕΠΙΤΡΟΠΗΣ  της 6ης Φεβρουαρίου 1985  για τον καθορισμό των ποσοστών μειώσεως για το πρώτο τρίμηνο του 1985, σύμφωνα με την απόφαση αριθ. 234/84/ΕΚΑΧ περί παρατάσεως του συστήματος επιτηρήσεως και ποσοστώσεων παραγωγής για ορισμένα προϊόντα των επιχειρήσεων σιδήρου και χάλυβα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την απόφαση αριθ. 2334/84/ΕΚΑΧ της Επιτροπής της 31ης Ιανουαρίου 1984 περί παρατάσεως του συστήματος επιτηρήσεως και ποσοστώσεων παραγωγής για ορισμένα προϊόντα των επιχειρήσεων σιδήρου και χάλυβα (1),  Εκτιμώντας:  ότι, τα ποσοστά μειώσεως ορισμένων προϊόντων για το πρώτο τρίμηνο του 1985 καθορίστηκαν με την απόφαση αριθ. 3265/84/ΕΚΑΧ της Επιτροπής (2)·  ότι το άρθρο 9 παράγραφος 1 της απόφασης αριθ. 234/84/ΕΚΑΧ προβλέπει ότι τα εν λόγω ποσοστά μειώσεως μπορούν να τροποποιηθούν, όχι αργότερα από την πρώτη εβδομάδα του δεύτερου μήνα του εξεταζόμενου τριμήνου, ανάλογα με την εξέλιξη της αγοράς·  ότι η εξέλιξη της αγοράς επιβάλλει την τροποποίηση των ποσοστών μείωσης για το πρώτο τρίμηνο του 1985 στη βάση μελετών που διενεργήθηκαν σε συνεργασία με επιχειρήσεις και συνδέσμους επιχειρήσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Τα ποσοστά μειώσεως για τον καθορισμό ποσοστώσεων παραγωγής για το πρώτο τρίμηνο του 1985 που καθορίστηκαν με την απόφαση αριθ. 3265/84/ΕΚΑΧ για τις ακόλουθες κατηγορίες προϊόντων, τροποποιούνται ως εξής:  «κατηγορία 1α: 43  κατηγορία 1β: 36  κατηγορία 1γ: 15».  2. Το ποσοστό μειώσεως για τον καθορισμό του τμήματος των ποσοστώσεων παραγωγής που μπορεί να διατεθεί στην κοινή αγορά, το οποίο ορίζει η απόφαση αριθ. 3265/84/ΕΚΑΧ για την ακόλουθη κατηγορία προϊόντων, τροποποιείται ως εξής:  «κατηγορία ΙΙΙ: 57».  3. Τα παραπάνω ποσοστά μειώσεως υποκαθιστούν τα αντίστοιχα ποσοστά που είχαν καθοριστεί στην απόφαση αριθ. 3265/84/ΕΚΑΧ.  Άρθρο 2  Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.  Η παρούσα απόφαση είναι δευσμευτική ως προς όλα της τα μέρη και ισχύει άμεσα σε κάθε κράτος μέλος.  Βρυξέλλες, 6 Φεβρουαρίου 1985.  Για την Επιτροπή  Karl-Heinz NARJES  Αντιπρόεδρος  (1) ΕΕ αριθ. L 29 της 1. 2. 1984, σ. 1.  (2) ΕΕ αριθ. L 305 της 23. 11. 1984, σ. 21.